Đavoli

Grupa **Đavoli**, pop-grupa iz Splita, koja od sredine 1980-ih njeguje prepoznatljiv mediteranski zvuk kombiniran sa zvukom 1960-ih. Vođa grupe i solist bio je Neno Belan. Brojni nastupi na Splitskom festivalu. Najznačajniji hitovi: "Sunčan dan", "Vino noći", "Dugo toplo ljeto", "Stojin na kantunu", "Jagode i čokolada", "Pričaj mi o ljubavi", "Samba i ti", "Rock galama".

Grupa se oformila 1984. ali tada nisu imali još ime. Snimili su pjesmu "Diavoli" (Đavoli)u demo studiju Tomislava Mrduljaša u Splitu,u stilu 60-ih, što je kasnije obilježio stil grupe, tj. njihov muzički žanr upotpunjen mediteranskim zvukom, splitskim mentalitetom, prekrasnim baladama i šu bi du pjesmama u stilu 50-ih i 60-ih. Po prvoj pjesmi "Diavoli" grupa je dobila ime, te su od 1985. godine djelovali pod imenom Đavoli". Grupu su činili (u prvoj podstavi): Neno, Panda, Truba i Dean Radovniković Grizly. Iste godine grupa je dobila probni ugovor za snimanje singlice s tadašnjim Yugotonom (danas Croatia Records). Snimili su pjesmu "Kucaj opet" i osvojili u rekordnom roku simpatije publike i kritike. Već tada su bili dobro poznati splitskoj i široj publici svojim nastupima. Čuli su to u Zagrebu i ubrzo im dali ugovor za snimanje prvog albuma - Ljubav i moda. Album je objavljen 1986. godine a na albumu se nalazi 11 pjesama, od kojih je najpoznatija i najuspješnija svakako "Pričaj mi o ljubavi", te ostali veliki hitovi poput "Điri Điri", Samba i ti", "Bala bala", "Zvuci ulice" i "Dok tebe ljubim". Na omotu tog albuma su zapisane i riječi kritičara Vrdoljaka koji je rekao kako njihove pjesme nisu Đavolske već ljubavne i zaista to i jesu. Inače, ovaj album je producirao Piko Stančić uz pomoć same grupe, a album se smatra jednim od najboljih muzičkih ostvarenja. 
Drugi album je producirao Željko Brodarić Jappa (frontman i gitarist vrlo uticajne splitske grupe Metak), dakako zajedno s Belanom. I ovog puta većinu pjesama potpisuje Neno Belan, koji je već tada pokazao da je izuzetno talentiran kantautor i da radi svoju vlastitu prepoznatljivu muziku. Teme su dakako more, ljubav, provodi, rockeri, mediteran.... taj album je nazvan Hallo Lulu 22, a prodan je baš kao i prvi u više od 100000 primjeraka. Album je objavljen 1987. Na top ljestvicama je No.1, a pjesma "Stojim na kantunu" ih je vinula u zvijezde i izvan ex-yu prostora. Bili su grupa koja je vjerovatno imala najviše odrađenih nastupa u godini. Na albumu su još super poznate stvari kao što su "Bambina", "Volim je", "Dani ljubavi" itd. Treći album je objavljen godinu kasnije 1988. Ostani uz mene, nazvan po istoimenoj pjesmi s tog albuma "Ostani uz mene" koja je bila najvni singl i ostvarila veliki uspjeh. Mnogi kažu da je to ujedno i najzreliji album Đavola, ali da nije u onom početnom stilu kaknog je grupa njegovala na prvom albumu i dijelom drugom albumu. Grupa je tada promijenila bubnjara, tj. Dean Radovniković Grizly otišao je, pa je i time album zazvučao drugačije, ne lošije, ali ne i bolje. Ostale pjesme s tog albuma su također ostvarile velik uspjeh ("Večeras pusti me", "Peggy Sue", "Na kraju sna", "Tako je volim"...) te je i ovaj album bio jedan od najprodavanijih. 
Za to vrijeme grupa je nastupala na brojnim festivalima i dobijala razne nagrade, a svakako jedna od najprestižnijih bila je pobjeda na tada ugledno Splitskom festivalu 1989. kada su izveli pjesmu "Dugo toplo ljeto", osvojili su 1.nagradu žirija i 2.nagradu publike i time postali apsolutni prvaci, ali i miljenici, pogotovo splitske publike. Nakon toga, te iste godine izdaju album "Balade - kada se nađem u predjelu noći" na kojem se nalaze 10 pjesama - balada sakupljenih s prethodna tri albuma. Album je uključivao i pjesmu "Dugo toplo ljeto". Inače, pjesma "Dugo toplo ljeto" provela je rekordnih 12 sedmica ma broju jedan tadašnje top ljestvice pjesama. Nakon toga grupa je i dalje mijenjala članove i održavala koncerte širom Yuge, a u međuvremenu se Neno Belan odlučio za solo karijeru. 
Izdao je dvostruku maxi singl "Rock galama/ Kasno je za nas" i ponovo osvojio publiku, no ovog puta pod imenom Neno Belan i Đavoli kako bi se ljudi lakše naviknuli na promjenu stila. Sve ostalo je (od '91/92) uspješna samostalna karijera jednog od najtalentiranijih kantautora i muzičara Nene Belana i danas njegovih Fiumensa, s jednom malom "iznimkom", naime Đavoli su se ponovno spontano okupili 1998. i izdali vrlo uspješan album Space Twist s kojeg su potekli hitovi kao što su "Jagode i čokolada", "Ivona", "Space twist", te pjesma u staroj i novoj verziji "Diavoli" (po kojoj je grupa dobila ime). O ponovnom okupljanju Đavola valja i nadodati da je riječ o dijelom satroj i dijelom novoj postavi (danas Nenin prateći bend Fiumens).
Stara postava Đavola su: Nenad Belan - Guitar, main vocal
Igor Kmetic - Saxophone, vocal
Dean Radovnikovic - Drums, vocal
Dragisa Mandic - Bas, vocal
Zlatko Volarevic - Keyboards, vocal

Kategorija:Hrvatske muzičke grupe